
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, 
Rregullore Nr. 02/2010 për Procedurat e Rekrutimit në Shërbimin Civil të Republikës së Kosovës ,  
Ministria e Tregtisë  dhe Industrisë bën:
                                                    
                                               REKRUTIM 

                                                                                                                     
Institucioni:                           Ministria e Tregtisë dhe Industrisë

                                         Agjencia Kosovare e Standardizimit
 
Titulli i vendit të punës:      Zyrtar për promovim të  standardeve
Koeficienti / 7
Nr. i Referencës:  MTI/ 8
Numri i zyrtarëve që do të pranohen: 1
Vendi: Prishtinë                                                                                                       Datë: 08.08.2018
_______________________________________________________________________________
   Detyrat dhe përgjegjësitë:
· Zhvillon dhe arrin pëlqimin për planet e punës dhe afatet, në koordinim me mbikëqyrësin, për zbatimin e projekteve, shërbimeve dhe produkteve përkatëse në fushën standardizimit; 
· Organizon këndin informativ mbi standardet, i cili duhet të funksionoj si Qendër informative mbi standardizimin dhe Infrastrukturën e cilësisë;
· Vendos lidhje bashkëpunimi me Organizmat Standardizues në rajon dhe më gjer, në funksion të fuqizimit të standardizimit vendor;
· Ndjek nevojat e ekonomisë për standarde dhe nxitë sekretarët e KT-ve brenda AKS për procedim të standardeve;
· Organizon fushat promovuese, manifestimet e standardizimit, si Ditën botërore të standardeve, Ditët evropiane të standardeve, etj.;
· Përgatitë për botim Katalogun e standardeve dhe materiale tjera promovuese;
· Angazhohet në KT-të dhe nënkomitetet e organizuar nga AKS-ja, për procedim të standardeve EN, ISO, IEC si SK
· Kryen detyra e parapara në planet e punës të miratuara në përputhje me ligjet, rregulloret, politikat dhe procedurat përkatëse, brenda afateve kohore të caktuara; 
· Koordinon punën e SMIS me stafin e AKS, shefin e Sektorit dhe pjesët tjera të institucionit dhe komunikon, sipas nevojës, me autoritetet e jashtme; 
· Kryen çdo detyrë tjetër në fushën profesionale specifike në përputhje me ligjet dhe rregulloret aktuale të cilat mund të kërkohen në mënyrë të arsyeshme kohë pas kohe; 


    Kualifikimet për këtë vend të punës:

· Diplomë universitare : Fakulteti shkencave natyrore,  Shkenca politike e administrative, Fakulteti Ekonomik apo Teknik.
· Përvojë dyvjeçare pune në administratë;
· [bookmark: _GoBack]Njohuri të thellë dhe të specializuar në fushën profesionale specifike të fituar përmes arsimimit, trajnimeve dhe përvojës promovuese;
· Aftësi komunikuese, promovuese dhe njohje e legjislacionit vendor e atij të BE-së
· Njohje e Infrastrukturës së cilësisë (Standardizim, Certifikim dhe fushave tjera);
· Gjuha angleze e preferueshme;
· Shkathtësi organizative (për punë ekipore) në GP dhe komisione të ndryshme;
· Shkathtësi kompjuterike në aplikim të programeve (Word, Excel, Power Point, Access); 

Kushtet e pjesëmarrjes në rekrutim:

Të drejtë aplikimi kanë të gjithë qytetarët e Republikës së Kosovës të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Kohëzgjatja e emërimit:

Nëpunësi i karrierës (përhershëm) Periudha provuese .Dymbëdhjetë (12) muaj.

Data e mbylljes së konkursit: 22.08.2018


Paraqitja e kërkesave

Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më: 22.08.2018. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike, qendrore dhe lokale, siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e pakompletuara si dhe kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara, vetëm kandidatët e përzgjedhur në listën e ngushtë do  të kontaktohen. 

